पढ़ें अमर उजाला ई-पेपर
कहीं भी, कभी भी।
*Yearly subscription for just ₹299 Limited Period Offer. HURRY UP!
जल्द गिरफ्तार हो सकता है मुख्य आरोपित
खाते खुलवाकर धान बेचने का मामला : बचाव के सफेदपोशों की परिक्रमा भी शुरू
संवाद न्यूज एजेंसी
महराजगंज। किसानों के नाम से खाते खुलवाकर धान बेचने और रकम हड़पने का मुख्य आरोपित शंभू जल्द गिरफ्तार हो सकता है। पुलिस के सूत्र कुछ इसी ओर इशारा कर रहे हैं। मुख्य आरोपित के गिरफ्तार होते ही पूरे खेल का सच सामने आ जाएगा। विभाग में चर्चा तो यह भी है कि कुछ लोगों ने अपने बचाव के लिए सफेदपोशों की परिक्रमा भी शुरू कर दी है।
गिरफ्तार चार आरोपितों से अब तक पुलिस को सिर्फ यही पता चला है धान बिहार से भी लाया गया था। इनमें से एक आरोपित को अभी एक माह की भी पगार नहीं मिल सकी थी। पहली पगार पाने के पहले ही जेल चला गया। मुख्य आरोपित को पकड़े जाने पर सभी की नजर है। उसके द्वारा कुछ जानकारी मिलने के बाद ही इस प्रकरण में सही तथ्य सामने आएंगे। काम करने वाले लोगों को बस थोड़ी बहुत जानकारी थी। पुलिस सूत्रों के अनुसार रिश्तेदारों एवं परिजनों से पूछताछ में कुछ अहम जानकारी मिली है, जिसके आधार पर अनुमान लगाया जा रहा है कि पुलिस उसे कभी भी गिरफ्तार कर सकती है। उसकी गिरफ्तारी में लगी चार टीमें जगह जगह पर छापा मार रही हैं।
क्षेत्राधिकारी सदर राजू कुमार साव का कहना है कि पुलिस अपना काम कर रही है। जल्दी ही मुख्य आरोपित गिरफ्तार हो जाएगा। कुछ सुराग मिले हैं। उसके आधार पर टीम जगह जगह छापा मार रही है।